钦定古今图书集成/明伦汇编/氏族典/第118卷 > 陈元
## 钦定古今图书集成/明伦汇编/氏族典/第118卷 > 陈元

按《后汉书陈元传》，“元父钦，习《左氏春秋》。元少传父业，
为之训诂，锐精覃思，至不与乡里通。以父任为郎。建
武初，时议欲立《左氏传》博士，范升奏以为《左氏》浅末，
不宜立。元闻之，乃诣阙上疏。书奏下其议，范升复与
元相辩难，凡十馀上。帝卒立《左氏》学。太常选博士四
人，元为第一。帝以元新忿争，乃用其次司隶从事李”
封。于是诸儒以《左氏》之立，论议讙哗，自公卿以下数
廷争之。会封病卒，《左氏》复废。元以才高著名，辟司空
李通府。李通罢，元后复辟司徒欧阳歙府。数陈当世
便事、郊庙之礼，帝不能用。以病去，年老，卒于家。子坚
卿，有文章。